2014. gada 10. decembrī Rīkojums Nr. 763

Rīgā (prot. Nr. 69 9. §)

**Par nekustamā īpašuma Kalēju ielā 19A, Ventspilī, un nekustamā īpašuma Kalēju ielā 19, Ventspilī, domājamo daļu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot Publiskas personas mantas atsavināšanas likuma 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē nekustamo īpašumu (nekustamā īpašuma kadastra Nr. 2700 516 0010) – saimniecības ēku (būves kadastra apzīmējums 2700 016 0106 004) – Kalēju ielā 19A, Ventspilī, kopā ar 542/2407 domājamām daļām no nekustamā īpašuma (nekustamā īpašuma kadastra Nr. 2700 016 0106) – zemes vienības (zemes vienības kadastra apzīmējums 2700 016 0106) 1032 m2 platībā – Kalēju ielā 19, Ventspilī.

2. Pircējs par valsts nekustamajiem īpašumiem maksā *euro*.

3. Finanšu ministrijai nodot pircējam šā rīkojuma 1. punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidente Laimdota Straujuma

Finanšu ministra vietā –

ārlietu ministrs Edgars Rinkēvičs